Case ID: 1114700
Sentence 180: Məhkəmədə zərərçəkmiş şəxs qismində dindirilmiş Zərərçəkmiş şəxs3 ifadəsində göstərdi ki, təxminən 2015-ci ildə Bakı şəhəri, Nərimanov rayonu ərazisində yerləşən “Herbalayf” sağlam qidalanma mərkəzində işə düzəlmiş, tək işə gedibgəlməsin deyə anası Gülnarə də hər gün saat 07:20 radələrində onunla birlikdə işə getmiş, onlar təxminən saat 14 radələrində işdən evə qayıtmış, o və anası Gülnarə orada işlədyi vaxt oraya arıqlamağa gələn əslən Kəlbəcər rayonundan olan Şahid3 ilə tanış olmuş, atası Aslan da Kəlbəcər rayonundan olduğundan söhbət zamanı Tacirənin atası Aslanın uzaq qohumu olmasını bilmiş, ona görə də aralarında yaxın münasibət yaranmış, sonra Tacirə özü ilə Xanımzər adlı qadını da mərkəzə arıqlamağa gətirmiş, onlar Tacirənin vasitəsi ilə də orada Xanımzərlə də tanış olmuş, Tacirənin deməsinə görə Xanımzər də əvvəl Göygöl rayonunda yaşamış, Bakı şəhərinə gəldikdən sonra onun yaşadığı mənzildə yaşamış və həmin mənzildə dırnaqların təmizlənib laklanması ilə məşğul olmuş, onlar tanış olduqdan sonra Tacirə səhv etmirsə iki dəfə onların yaşadığı mənzildə və bağlarında qonaq olmuş, anası Gülnarə tibb bacısı olduğundan Tacirəyə evlərində iynə vurub və banka salmış, 2016-cı ilin yayında Tacirə və qardaşı Anar onu, anası Gülnarəni, qardaşı Bəxtiyarı və bibisi qızı Aynurəni valideynlərinin yaşadığı Göygöl rayonuna qonaq dəvət etmiş, onlar da atası Aslandan icazə alıb Tacirə və qardaşı Anarla Göygöl rayonuna onlara qonaq getmiş, Tacirə onları atası, anası və digər qohumları ilə də tanış etmiş, həmin ilin payızında Tacirənin valideynləri Bakı şəhərinə Tacirəgilə gəlmiş və anası Gülnarə ilə Tacirəgilə gedib onlarla görüşmüş, həmin vaxt Xanımzər də Tacirəgildə olmuş, Xanımzər əl çəkməmiş anası Gülnarənin dırnaqlarını təmizləyib lak qoymuş, ondan sonra bir dəfə də anası Gülnarə ilə dırnaqlarını təmizləyib lak qoymaq üçün Tacirəgilə getmiş, ondan başqa anası Gülnarə və o heç vaxt Tacirəgildə olmamış, Xanımzərdən onun və anası Gülnarənin xoşu gəlməmiş, ona görə ki, Xanımzər öz hərəkətlərini və danışığını bilməmiş, tərbiyəsiz geyinmiş, o və anası Gülnarə həmişə Tacirəyə Xanımzərdən uzaq olmağı tapşırmış, atası Aslan da onların Tacirə ilə qohumluq əlaqələrini bilmiş, atası Aslan da Tacirənin qardaşı Anarı tanımış, 2017-ci ilin yayında, dəqiq tarix yadında deyil, Tacirə onunistifadə etdiyi ***-***-**-** nömrəli telefona zəng edib anası Gülnarə ilə danışmış və “yaman pis xəstələnmişəm, halım yoxdur, gəlim məni bankala” demiş, anası Gülnarə də razı olmuş, o isə Tacirəyə “Xanmzər gəlsə onu da gətir mənim evdə dırnaqlarımı təmizləyib lak qoysun” demiş, axşam tərəfi saat dəqiq yadında deyil Tacirə Xanımzərlə onlara gəlmiş, Xanımzər əvvəl heç vaxt onların mənzilində olmamış, Tacirə və Xanmzər onların yaşadığı mənzilə gəldikdən sonra Tacirə mətbəxə keçib divanda uzanmış, anası Gülnarə ona iynə vurub, kürəyinə banka salmış, Xanımzər isə mətbəxdən çıxıb qonaq otağına keçmiş, sonra anası Gülnarə ona “bax gör Xanımzər hara getdi” demiş, o da qonaq otağına keçmiş və Xanımzəri qonaq otağında əlindəki “Samsung” markalı smartfon telefonla öz şəkillərini çəkdiyini görmüş, Xanımzərin qonaq otağında arxasında seyf olan divanın və servantın yanında ayaqüstə dayanıb şəkillərini telefonuna çəkdiyini görmüş, Xanımzər həmçinin otaqda divanda da əyləşib özünün şəkillərini telefonuna çəkmiş, qonaq otağında olan divanın arxasında olan seyfin üstündə süni güllər olmuş, seyf atası Aslana məxsus olmuş, seyfin içərisində pul və yaxud hər hansı bir əşya olmasını o və anası Gülnarə bilməmiş, Xanımzər onların mənzilində qonaq otağında təxminən 4-5 yerdə özünün şəkllərini telefonuna çəkmiş, Xanımzərdən nə səbəbə onların mənzilində şəkillər çəkməsini soruşmamış, lakin bu barədə anası Gülnarəyə bildirmiş, anası Gülnarə TacirəyəXanımzərdən xoşu gəlmədiyini demiş, sonra Xanımzər gülə-gülə mətbəxə gəlib telefonu ona verib dəhlizdə də onun şəklini çəkməyi xahiş etmiş, o da dəhlizdə Xanmızərin şəklini telefonuna çəkmiş, Xanımzər dırnaq təmizləyən alətlərinin hamısını gətirmədiyindən dıranqaların təmizləməmiş və onu aşağıda gözləyirlər demiş və tək çıxıb getmiş, Tacirə isə onlarda çay içib söhbət etmiş və bir-iki saatdan sonra taksi sifariş verib çıxıb getmiş, ondan sonra iş yerində anası Gülnarə və o, Tacirə ilə hərdən görüşmüş, Xanımzəri isə görməmiş və əlaqələri də olmamış, sonra 29 noyabr 2017-ci il tarixdə axşam Tacirə onun mobil telefonuna zəng edib, anası Gülnarə ilə danışmış və “Xanımzər sevgilisi Mirafiqi kökəltməyə gətirmək istəyir, nə vaxt işdə olacaqsınız, gəlsinlər” demiş, anası Gülnarə də səhər saat 09:00-da işdə olacaqlarını demiş, Mirafiqi o və anası Gülnarə heç vaxt görməmiş və tanımamış, səhərisi gün 30 noyabr 2017-ci il tarixdə o, anası Gülnarə və onlarda qalan bibisi qızı Aynurə ilə birlikdə işə getmək üçün saat 08:15-də mənzildən çıxmış, atası Aslan isə mənzildə qalmış, onlar mənzildən çıxanda atası Aslan səhv etmirsə hamama və yaxud tualetə keçmiş, mənzildən birinci o, ardınca anası Gülnarə, sonra isə bibisi qızı Aynurə çıxmış, o, onlardan qabaq gəlib liftin düyməsini basıb gözləmiş, o, liftin düyməsini basanda anası Gülnarə və Aynurə hələ onun yanına gəlməmiş, bu vaxt liftin sağ tərəfindən balkondan dörd nəfər oğlanın çıxıb liftin qarşısından keçərək onların mənzilinin giriş qapısına tərəf gəldiklərini görmüş, həmin şəxslər onun yanından keçəndə onun gözünün içinə diqqətlə baxdıqlarından qorxmuş və başını aşağı salmış, həmin şəxslərdən üçü onun yanından keçib getmiş və bu vaxt anası Gülnarənin ucadan qışqırıq səslərini eşitmiş və səs gələn tərəfə dönüb getmək istədikdə həmin dörd nəfərdən biri qəflətən əli ilə möhkəm onun ağzından tutmuş, o, qışqırmaq istədikdə həmin şəxs əli ilə daha möhkəm burnunu da tutmuş, nəfəs ala bilməmiş boğulmuş, ona görə də həmin şəxsin əlinin ovuc nahiyəsini çox möhkəm dişləmiş, həmin şəxs əli ilə onun üzünü cırmış, arxası divar tərəfə olmuş və ayaqqabısı ilə həmin şəxsin ayağına vurmuş, lakin həmin şəxs onu buraxmamış və digər əli ilə onu möhkəm qucaqlayıb “sənə heç nə etməyəcəyik, bir dənə qışqırma” demiş, həmin şəxslərdən yaşlı birisi isə aralıda əli cibində dayanmış, onu tutun şəxs həmin yaşlı kişiyə “niyə dayanmısan, mənə kömək et” demiş, həmin şəxs isə heç nə etməmiş və dayanıb baxmış, həmin şəxslər anası Gülnarəni və Aynurəni necə tutduqlarını görə bilməmiş, çünki arada divar olmuş, onların qışqırıq səsinə adını bilmədiyi qonşuları və atası Aslan qapını açdığından həmin şəxslər onları buraxıb pilləkənlərlə aşağı qaçmış, onun ağzı qanamış, üzündə dırnaq izləri qalmış, Aynurənin də ağzı qanamış, anası Gülnarənin isə bədənində xəsarətlər olmuş, başını divara vurduqlarından şiş əmələ gəlmiş, əlləri ilə anası Gülnarənin ağzını möhkəm sıxıdıqlarından anası Gülnarənin dişlərində problem yaranmış, dişləri çəkilmiş və ikidəfə əməliyyat olunmuş, Nərimanov rayonunda yerləşən “Estetik diş klinika”da Xəqani həkim onu iki dəfə əməliyyat etmiş, anası Gülnarənin deməsinə görə qapını örtüb çönüb liftə tərəf gələndə, iki nəfər əyinlərində qara rəngli gödəkçə və papaq, əlləri cibində olan şəxslər onların mənzilinin qapısına tərəf gəlmiş, onlardan biri üzü az tüklü, əynində qara rəngli gödəkçə və bapaq olmuş oğlan əlləri ilə onun ağzından və böğazından tutmuş, anası Gülnarə əlləri ilə həmin şəxsin sinəsindən yapışıb itələmiş və ucadan qışqıraraq mənzilin qapısna tərəf qaçmış, qapını zənginin düyməsini basıb təpiklə qapını vurmuş, bu vaxt həmin oğlan cəld anası Gülnarənin qabaq tərəfdən qollarından tutub, təpiklə bud nahiyəsindən zərbə vurub, başını divara vurmuş, mənzilin giriş qapısının açarlarını əlindən almaq istəmiş, Aynurənin də ağzı qanamış, dodaqları isə parçalanmış, onlar mənzilə daxil olmuş və atası Aslan onları bu vəziyyətdə görüb, həmin şəxslərin arxasınca getmiş, onlara basqın edən həmin dörd nəfərin heç birini tanımamış, onları heç vaxt görməmiş, atası Aslan polisə məlumat vermiş və polis əməkdaşları gəlib hadisə yerinə baxmış, hadisə yerində qalmış cinayətkarlara məxsus çantanı da götürüb aparmış, onlardan hadisə barədə ərizə və izahat alınmış, onlar işə getməmiş, Tacirə ona zəng edib nə vaxt işə gələcəklərini soruşmuş, o isə ona problemləri olduğunu demiş, lakin onlara qarşı nə hadisə baş verdiyini deməmiş, Tacirə hadisə barədə heç nə bilməmiş, onlar təxminən bir ay işə getməmiş, Tacirə isə hərdən zəng edib onlardan hal-əhval tutmuş, Tacirə sonra onun ad gününü təbrik etməyə gəlmiş, orada da Tacirə ilə hadisə barədə söhbətləri olmamış, təxminən bir aydan sonra o və anası Gülnarə işə çıxmış, bir müddətdən sonra Tacirə onların iş yerinə gəlmiş və söhbət zamanı Tacirə onlara “Xanımzər mənə deyib ki, sevgilisi Mirafiq və dostları gedib kiminsə qızını qaçırmaq istəyiblər, qızı qaçırda bilməyiblər, qızın valideynləri şikayətçidilər” demiş, Xanımzər ondan xahiş edib ki, tanış tapsın sevgilisini bu işdən qurtarsın, Tacirənin deməsinə görə o da kimdənsə bunu xahiş etmiş, xahiş etdiyi şəxs Tacirəyə “bu işdən uzaq ol, bu qız qaçırmaq məsələsi deyil, evə basqın ediblər” demiş, o və anası Mirafiqi heç vaxt görməmiş və tanımamış, həmin hadisədən sonra xəstələnmiş, ona evdə hadisə barədə anası və atası heç nə danışmasmış, hadisə zamanı qorxudan psixoloji travma almışdır.